प्रिया का जन्म फैशन की राजधानी कहे जाने वाले मुंबई शहर में हुआ। उन्होने करीब छह साल मार्केटिंग और सेल्स के क्षेत्र में गुजारे लेकिन उनमें अपने काम को लेकर जुनून नहीं था। साल 2009 में उनकी शादी हो गई। प्रिया का कहना है कि उनके पति अच्छी तरह जानते थे कि वो अपने काम को लेकर खुश नहीं हैं। कई बार दोनों लोग विभिन्न विकल्प को लेकर लंबी बातचीत भी करते लेकिन कभी भी कोई ठोस चीज निकल कर सामने नहीं आई। एक दिन उनके पति ने अखबार में छपे एक आर्टिकल पर उनका ध्यान दिलाया। जिसमें आईसीबीआई के एक कोर्स के बारे में जानकारी दी गई थी। ये प्रिया के ही पति थे जिन्होने उनको इस क्षेत्र में कारोबार करने की सलाह दी। जिसके बाद प्रिया ने अपना नाम वहां पर रजिस्टर्ड करा लिया। इसके बाद प्रिया भी उद्यमियता के बारे में सोचने लगी और ‘MavenChic’ के जरिये उन्होने मेकओवर पर ऑनलाइन सलाह देने का काम शुरू कर दिया।